
Θεσσαλονίκη, 13 Ιουνίου 2017
Δελτίο Τύπου

“από το …Μηδέν vol.3” 

Καλοκαιρινά εργαστήρια δημιουργικής απασχόλησης στο

Κέντρο Σύγχρονης Τέχνης Θεσσαλονίκης (Αποθήκη Β1, λιμάνι)

Ιούνιος - Ιούλιος 2017
Το καλοκαίρι είναι εδώ, τα σχολεία κλείνουν, οι υποχρεώσεις σιγά σιγά λιγοστεύουν και αυτές, είναι πια καιρός να βάλουμε Χορό, Μαγεία & Λογοτεχνία στη ζωή μας, με τα καλοκαιρινά εργαστήρια δημιουργικής απασχόλησης “από το …Μηδέν vol.3” στο Κέντρο Σύγχρονης Τέχνης Θεσσαλονίκης, 27-30 Ιουνίου και 4-7 Ιουλίου 2017.
Παιδιά 6-10 ετών και έφηβοι 11-15 ετών θα περάσουν δύο όμορφες εβδομάδες παρέα με τις μουσειοπαιδαγωγούς του ΚΜΣΤ, τους συνεργάτες από το studio χορού ΚΙΝΟΥΜΕ (Στέλλα Μαστοροστέργιου & Κωνσταντίνο Κατσαμάκη), την εκπαιδευτικό Γκαϊντατζή, και τον comedian magician Μαρμέλο Μανιζάτες. Άνετα ρούχα και παπούτσια,  καπέλο, παγούρι και δεκατιανό για το ενδιάμεσο μικρό διάλειμμα και είμαστε έτοιμοι!

Απαραίτητη η δήλωση συμμετοχής στο τηλ. 2310 593270 (Τρίτη-Παρασκευή 11:00-16:00. Συμμετοχή: 30€/το παιδί ανά κύκλο. Έκπτωση 10% για αδέρφια.

Αναλυτικά το πρόγραμμα & πληροφορίες εγγραφής 
__Α’ κύκλος: Τρίτη 27 - Παρασκευή 30 Ιουνίου, 11:00-14:00, για παιδιά ηλικίας 6-10 ετών | Εργαστήρι Χορού
Ο πρώτος κύκλος, που έχει οργανωθεί από το studio χορού ΚΙΝΟΥΜΕ (Στέλλα Μαστοροστέργιου & Κωνσταντίνο Κατσαμάκη) μας αποκαλύπτει τα μικρά μυστικά  του κόσμου του χορού, της κίνησης, του φωτός και του χρώματος. Μικροί και μεγάλοι θα κινηθούμε, θα τρέξουμε, θα πέσουμε, θα κυλιστούμε, μπορεί και να λερωθούμε, σίγουρα θα διασκεδάσουμε! 

__Β’ κύκλος: Τρίτη 4 - Παρασκευή 7 Ιουνίου, 11:00-14:00, για εφήβους 11-15 ετών
4-6.07 | Εργαστήρι δημιουργικής έκφρασης

Άπειροι οι τρόποι έκφρασης & άπειρες οι ιστορίες που ταξιδεύουν μαζί τους.  Κάθε αντικείμενο κάθε πρόσωπο, κάθε στιγμή δικαιούται την ιστορία της, αν κάποιος αφιερώσει χρόνο & φροντίδα ίσως να μείνει αξέχαστη. Αυτό το εργαστήρι αποπειράται να αξιοποιήσει όσους περισσότερους τρόπους έκφρασης μπορεί ή να εφεύρει νέους για να αφηγηθεί μια ιστορία μοναδική, μέσα στο μουσείο.  Υπεύθυνη εργαστηρίου: Παρασκευή Γκαϊντατζή, εκπαιδευτικός
&

7 .07 | Εργαστήριο Μαγείας

Ο comedian magician Μαρμέλο Μανιζάτες ετοιμάζει ένα workshop μαγείας για εφήβους. Πώς είναι δυνατόν 3 σχοινιά με διαφορετικά μεγέθη να αποκτούν το ίδιο μέγεθος και στη συνέχεια να ξαναέρχονται στις αρχικές τους διαστάσεις; Let it be magic!

